Source: http://www.csmoradea.ro/events/lnbm-etapa-8-2/
Timestamp: 2018-06-21 12:28:23+00:00

Document:
www.csmoradea.ro | LNBM, Etapa 8
CSM CSU Oradea a învins Phoenix Galați, scor 87-78, în ultimul mreci al etapei a 8-a din sezonul regulat al Ligii Naționale de baschet masculin – ediția 2015/16. Partida a avut loc la Arena Antonio Alexe, în cursul serii de sâmbătă (14.11).
Cristian Achim a început meciul cu Franklin, Mandache, Barnette, Lucic și Nuhanovic. Jocul demarează productiv pentru CSM CSU Oradea din punct de vedere ofensiv. Patru jucători se evidențiază la finalizare pe un parțial de 10-2 în primele patru minute de joc efectiv. Gălățenii răspund cu prima reușită de trei puncte a întâlnirii, după care Mandache transformă de la semidistanță. Pesic înscrie pentru Phoenic după două recuperări ofensive, însă Barnette este găsit de Franklin în tranziție ofensivă. Defensiva orădeană permite adversarului mai multe aruncări de la distanță. Mandache continuă să marcheze și să mențină Oradea în avantaj. Markovic și Popescu sunt trimiși în teren încă din prima secvență, dar și adversarul intră în rotație. Pesic marchează din nou de la semidistanță, pentru ca la faza următoare Lucic să răspundă pe pătrundere. Markovic înscrie primele sale puncte de la linia de pedeapsă, dar apărarea CSM-ului este depășită. Barac intră în locul lui Nuhanovic, mișcare ce implică modificări serioasă de structură la gazde. Lucic marchează primul coș de trei puncte al CSM-ului și stabilește scorul primei secvențe: 27-19.
Sfertul al 2-lea începe cu Popescu, Markovic, Barac, Barnette și Lucic. Ambele echipe comit multiple greșeli în faza ofensivă, primele puncte fiind marcate pe contraatac de Popescu și Barac, avantajul CSM-ului urcând la 12 puncte, moment în care Florin Nini a solicitat timp de odihnă. Nuhanovic revine pe parchet însă este sancționat cu greșeală ofensivă, după care înscrie prin slam dunk. Rareș Pașca este trimis în teren la jumătatea secvenței a 2-a, fiind cel de-al 9-lea jucător trimis în teren. Popescu înscrie pe tranziție cu o execuție acrobatică prin care a evitat capacul. Barac și Nuhanovic irosesc două oportunități, mingea ieșind de pe inel, însă Markovic punctează pe pătrundere. Jocul se întrerupe, Pesic având nevoie de îngrijiri medicale. Tresac înscrie din afara semicercului, însă Markovic răspunde de două ori din apropierea coșului. Nicolescu este al 10-lea jucător trimis în teren la CSM. Bobe se remarcă cu precizie împotriva pressingului oaspeților și pune mingea în coș pe o acțiune colectivă, după care Pașca transformă de la distanță. Galațiul continuă să marcheze de la semidistanță și distanță, la pauză scorul fiind de 46-33 în favoarea gazdelor. CSM-ul a avut zece marcatori la jumătatea întâlnirii.
Secvența a 3-a demarează cu Franklin, Mandache, Barnette, Lucic și Nuhanovic. Ambele formații marchează la prima acțiune ofensivă. Lucic înscrie patru puncte consecutiv, după care ambele echipe pierd câte două posesii. Barnette finalizează pe tranziție și devine primul jucător cu peste zece puncte înscrise din tabăra CSM-ului, ecartul crescând la 18 puncte în minutul 23. Florin Nini solicită timp de odihnă după o nouă posesie irosită de elevii săi. Oaspeții găsesc ținta de la mare distanță, însă Lucic răspunde cu aceeași monedă după recuperare ofensivă. Pesic finalizează de la semidistanță, însă Barnette se duce până în coș. Phoenix transformă de mai multe ori din spatele semicercului în vreme ce gazdele nu reușesc să transforme. Scorul de strânge la 61-50, în minutul 27, moment în care Cristian Achim a solicitat timp de odihnă. La reluare sunt trimiși în teren Markovic și Pașca. Cei doi transformă din spatele semicercului la primele atingeri ale mingii. Rareș reușește câte o recuperare defensivă, o intercepție și două libere. Oaspeții sunt sancționați cu greșeală tehnică. Phoenix Galați înscrie ultimele patru puncte și scorul devine 70-58, după 30 minute de joc efectiv.
Sfertul 4 începe cu Popescu, Markovic, Barac, Pașca și Lucic. Vizitatorii marchează primele puncte și apoi se apără în pressing pe tot terenul. Lucic pune mingea în coș după două recuperări ofensive, obținute tot de el. Bihorenii nu se pot apăra regulamentar, dar Pașca se evidențiază la finalizare pentru Oradea. Vizitatorii răspund din apropierea coșului, acolo de unde Barac nu reușește să marcheze. Threatt și Pesic transformă de pe semicerc, Galațiul apropiindu-se patru puncte în minutul 34 al partidei. Cristian Achim cere timp de odihnă, nivelul de apărare ale echipei sale scăzând foarte mul în repriza a 2-a. Lucic răspunde după reluare cu o aruncare de trei puncte, după care Nuhanovic marchează din interior. Oaspeții răspund cu o aruncare de trei puncte, însă același Salih iese la rampă de la semidistanță. Oaspeții comit primul fault în sfertul decisiv cu patru minute rămase pe ceas, la scorul de 81-75. Ambele echipe au probleme la creație, după care Franklin înscrie cu panoul. Vizitatorii împart două libere, dar și Mandache care același lucru, după care Lucic finalizează prin slam dunk pe contraatac. Oaspeții marchează un coș din cu două minute înainte de final, pentru ca ulterior niciuna dintre echipe să nu mai marcheze din acțiune. Nuhanovic împarte două libere și meciul se încheie cu victoria CSM CSU Oradea, scor 87-78.
Uros Lucic a avut 19 puncte, 5 recuperări, Sean Barnette a adăugat 13 puncte, 5 recuperări, iar Radovan Markovic a terminat cu 12 puncte. Alți trei jucători ai orădenilor au bifat cel puțin 10 puncte marcate. În replică, Yaroslav Lemyk a reușit 20 puncte, 5 recuperări, Jay Threatt a adăugat 17 punvte, iar Milos Pesic a terminat cu 16 puncte și 5 recuperări pentru Phoenix Galați.
CSM CSU Oradea are 5-2 la general în LNBM. Următorul meci al roș-albastrilor este programat în deplasare, cu Dinamo București.
CSM CSU Oradea susține cel de-al 4-lea meci pe teren propriu în ediția 2015/16 a Ligii Naționale de baschet masculin. Roș-albaștrii primesc replica lui Phoenix Galați, partida contând pentru etapa a 8-a din sezonul regulat.
Formația bihoreană are un bilanț pozitiv și va încerca să obțină cea de-a 3-a victorie în Arena Antonio Alexe, după succesele repurtate în compania lui BC Timișoara, respectiv a lui BCM U Pitești. Singurul eșec suferit în fața propriului public s-a consemnat în etapa a 4-a, în compania lui U BT Cluj-Napoca.
Phoenix Galați se prezintă la Oradea după ce și-a întrerupt seria de trei victorii consecutive. Formația antrenată de Florin Nini a pierdut în propriul fief cu CSU Sibiu. Nou promovată în LNBM, echipa de la malul Dunării are un bilanț general de trei victorii și patru înfrângeri.
CSM CSU Oradea va avea nevoie de mai multă creativitate și claritate în jocul ofensiv. De asemenea, bihorenii sunt obligați să aibă grijă de minge după ce în ultimele meciuri au pierdut foarte multe posesii în mod inexplicabil. Uros Lucic și Sean Barnette continuă să acumuleze informații despre noul rol ce le-a fost încredințat, iar alți jucători să se adapteze la modificările ce influențează întreg jocul echipei.
Lotul formației din Galați cuprinde doi jucători cu experiență în România. Este vorba despre Milos Pesic și Milos Bojovic. Primul a evoluat pentru CSM Oradea între 2011 și 2013, contribuind la cele două locuri 3 obținute de roș-albaștri, unul în Cupa României și unul în Liga Națională. În lot se află alți jucători străini cu potențial și experiență în alte competiții din Europa.
Din punct de vedere statistic, echipa din Galați are o ofensivă mai bună. Dunărenii marchează în medie cu 2.6 puncte mai mult pe partidă. Echipa lui Florin Nini practică de departe cel mai eficient joc din punct de vedere colectiv. Phoenix ocupă prima poziție la capitolul pase decisive, având o medie cu aproape 4 pase decisive/meci mai bună decât oricine în LNBM. Ca și o consecință firească, gălățenii au cel mai bun coeficient din Liga Națională la capitolul pase decisive/posesii pierdute cu 1.6.
CSM CSU Oradea este echipa cu cea mai bună medie de recuperări în debutul acestui sezon. Roș-albaștrii ocupă prima poziție în clasamentul recuperărilor și are o medie de peste 6.5 recuperări pe meci superioară adversarului din etapa a 8-a. De altfel, Oradea este lider al LNBM și la recuperări ofensive, cu o medie de 12.8 pe meci. Un alt capitol la care bihorenii strălucesc este cel am intercepțiilor, unde cu o medie de 8.0 pe meci se situează pe prima poziție în campionat, în vreme ce adversarul se situează pe locul 11.
Oradea Galați
73,6 Pt. Marcate 76,4
67,5 Pt. Primite 78,3
39,0 Recuperări 32,4
12,8 Rec. Ofensive 10,3
15,3 Pase dec. 22,1
8,0 Mingi câștigate 5,4
15,7 Mingi pierdute 13,8
18,2 Faulturi 23,8
50,6% 2 pt% 49,5%
32,7% 3 pt% 34,7%
67,7% 1 pt% 70,0%
B. Țîbîrnă (14.0) Eficiență Y. Lemyk (15.0)
B. Țîbîrnă (11.5) Puncte Bojovic și Lemyk (15.6)
S. Barnette (7.0) Recuperări M. Pesic (5.9)
W. Franklin (4.8) Pase decisive J. Threatt (6.9)
W. Franklin (27:50) Minute M. Pesic (29:36)
Oradea – 3 victorii, 2 înfrângeri, Galați – 3 victorii, 2 înfrângeri
Steaua CSM EximBank București vs Phoenix Galați 86-81
Phoenix Galați vs BC Timișoara 76-65
Bogdan Țîbîrnă a absentat la ultimele două meciuri disputate de CSM CSU Oradea. El are șanse minime să fie declarat apt pentru această partidă.
Cele două se află la prima confruntare directă.

References: CSM 
 CSM 
 CSM 

CSM 

CSM 

CSM 
 CSM 

CSM 
 CSM 
 CSM